《拟谢灵运游南亭》
清代·苏宝书

清景媚霁月，斜阳半翠微。白云叠巘崿，片片相因依。

游子思故乡，千里眺郊畿。园禽知气候，池草生方菲。

幸睹景物好，转觉年岁非。美人叹迟暮，伤心知者稀。

安能驻华发，朱轮不西归。寄语同心客，无负此春晖。

作者简介：苏宝书，清道光年间（1821～1850）人士。生平不详。以下诗作收录于徐宗干编，海东书院刊印之《瀛州校士录》。